Kun hver anden dømte i nordjylland får en handleplan, der skal hjælpe dem ud af kriminalitet. - Det er helt klart ikke tilfredsstillende, og det er et tal, der skal forbedres hurtigst muligt, siger fuldmægtig John Hyllested fra Kriminalforsorgen i Nordjylland til DR Nordjylland. Ifølge John Hyllested er der ikke klarhed over hvem der skal have en handleplan. Hidtil har folk med en psykiatrisk behandlingsdom ikke fået en handlingsplan, men det bliver der ændret på nu. For ordningen gælder for alle dømte. Handleplaner bliver for eksempel brugt til at hjælpe kriminelle stofmisbrugere til at komme ud af deres misbrug.

Opsummering:
Selv om Kriminalforsorgen er forpligtet til at lave handleplaner for alle dømte, er det kun hver anden der får én i Nordjylland.